ઘણી વખત કોઈ દુ:ખદ ઘટનાના સાક્ષી બનવાનું દુર્ભાગ્ય વેઠવું પડતું હોય છે. તાજેતરમાં એવા દુર્ભાગ્યમાંથી પસાર થવાનું બન્યું. એક મૉલમાં અમે ખરીદી માટે ગયેલા. ત્યાં એક બાળક પુસ્તકોના વિભાગમાંથી એક અંગ્રેજી પુસ્તક જોઈને એ ખરીદવા માટે તેની મમ્મી સામે જીદ કરતું હતું. આ દૃશ્ય તો સુખદ હતું, પરંતુ એનો અંત દુ:ખદ હતો. તે બાળકની મમ્મીએ કહ્યું, ‘બેટા, ખોટી જીદ નહીં કરવાની. બુક લઈને તારે શું કામ છે? ચાલ, આગળ જઈને હું તને સરસ ટૉય અપાવીશ.’